Svigersønnen til den 85-årige demente kvinde, som natten til fredag blev kvalt i en fikseringssele på plejehjemmet Lollandshus i Aalborg, håber, at lovgivningen på området bliver lavet om. - Jeg er dybt frustreret over, at der gælder to forskellige love i psykiatrien og på ældreområdet. Det er det samme stykke værktøj, de benytter, så jeg forstår simpelthen ikke, hvordan der kan være to forskellige love, siger kvindens svigersøn Benny Dahl til TV2/Nord. Han refererer til, at der ikke er klare regler for fiksering af ældre. Det er der i psykiatrien, hvor personalet konstant skal overvåge patienter, der bliver fikseret. Benny Dahl håber, at hans svigermors tragiske død kan være med til at få ændret lovgivningen på ældreområdet. - Jeg håber, at den store mediedækning kan være med til, at der bliver gjort noget på området, for det må bare ikke ske igen, siger Benny Dahl.
Svigersønnen til den 85-årige kvinde, som natten til fredag blev kvalt i en fikseringssele på et plejehjem i Aalborg, håber at lovgivningen bliver lavet om.